gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
સચિને BMW આપીને રિયોનાં ચૅમ્પિયનોનું કર્યું સન્માન, કહ્યું... નસીબદાર છું કે આ મહાન ઍથ્લીટ્સ સાથે ઊભો છું
You need an iframes capable browser to view this content.
પહેલવાન સાક્ષી મલિકે તેન્ડુલકર સમક્ષ પરિવાર સાથે ફોટો પડાવવાની વિનંતી કરી, બૅડ્મિન્ટન કોચ પી. ગોપીચંદને પણ આપવામાં આવી BMW કાર
ચૅમ્પિયનો સાથે સેલ્ફી : હૈદરાબાદમાં બૅડ્મિન્ટન કોચ પી. ગોપીચંદ, પી. વી. સિંધુ, સાક્ષી મલિક અને દીપા કર્મકાર સાથે સેલ્ફી લેતો સચિન તેન્ડુલકર
વેલડન : સિલ્વર મેડલવિજેતા પી. વી. સિંધુને અભિનંદન આપતી અંજલિ તેન્ડુલકર.
ખેલરત્નો સાથે મુલાકાત : વડા પ્રધાન નરેન્દ્ર મોદી ગઈ કાલે ખેલરત્ન પુરસ્કારથી સન્માનિત થયેલાં જિતુ રાય, પી. વી. સિંધુ, સાક્ષી મલિક અને દીપા કર્મકારને મળ્યા હતા.
વિજેતાઓનું સન્માન : BMW કાર સાથે પી. વી. સિંધુ, દીપા કર્મકાર, સાક્ષી મલિક, સચિન તેન્ડુલકર અને પી. ગોપીચંદ.
સચિન તેન્ડુલકરે રિયો ઑલિમ્પિક્સની મેડલવિજેતા પી. વી. સિંધુ, પહેલવાન સાક્ષી મલિક અને જિમ્નૅસ્ટ દીપા કર્મકારનું સન્માન કર્યું હતું. ત્રણેયને ઇનામમાં BMW કાર આપવામાં આવી હતી. આ કાર હૈદરાબાદ ડિસ્ટ્રિક્ટ બૅડ્મિન્ટન અસોસિએશનના અધ્યક્ષ ચાંમુડેશ્વરનાથ દ્વારા આપવામાં આવી હતી. આ પ્રસંગે સચિને કહ્યું હતું કે ‘સમગ્ર દેશ વતી કહી શકું કે હું નસીબદાર છું કે આજે આ મહાન સ્પોર્ટ્સ-ઍથ્લીટ્સ સાથે ઊભો છું. રિયોમાં સિંધુ સિલ્વર અને સાક્ષી બ્રૉન્ઝ મેડલ જીતી હતી, તો જિમ્નૅસ્ટિકમાં દીપા ચોથા ક્રમાંકે આવી હતી.
ગઈ કાલે હૈદરાબાદમાં આયોજિત આ સન્માન સમારોહમાં સચિને કહ્યું હતું કે ‘અહીંથી આ યાત્રા શરૂ થઈ છે. મને પૂરેપૂરો વિશ્વાસ છે કે આ યાત્રા રોકાશે નહીં. તમે અમને ઉજવણીની વધુ તક આપતાં રહેજો.’
સિંધુના કોચ પી. ગોપીચંદને પણ BMW કાર ભેટ આપવામાં આવી હતી. સચિને ગોપીચંદની પ્રશંસા કરતાં કહ્યું હતું કે ‘તમે એક શાનદાર રોલમૉડલ છે. તમારું કદ હવે પહેલાં કરતાં વધી ગયું છે. અમને વધુ મેડલ માટે તમારા માર્ગદર્શનની જરૂર છે.’
આ પ્રસંગે પહેલવાન સાક્ષી મલિકે સચિનને કહ્યું હતું કે ‘મારો સમગ્ર પરિવાર તમારો બહુ મોટો સમર્થક છે. તમને વિનંતી છે કે મારા પરિવાર સાથે એક ફોટો જરૂર પડાવજો.’
સિંધુની ફાઇનલ મૅચ ક્રિકેટ બાદ દેશમાં સૌથી વધુ લોકપ્રિય રહી
રિયો ઑલિમ્પિક્સમાં પી. વી. સિંધુ અને સ્પેનની કૅરોલિન મારિન વચ્ચે રમાયેલી મહિલાઓની બૅડ્મિન્ટનની ફાઇનલ મૅચ આ વર્ષે ભારતમાં સૌથી વધુ જોવાયેલી મૅચ પૈકીની એક બની રહી હતી. આ મૅચને પાંચ ટીવી-ચૅનલો પર દર મિનિટે એક કરોડ ૭૩ લાખ લોકોએ જોઈ હતી. બ્રૉડકાસ્ટ ઑડિયન્સ રિચર્સ કાઉન્સિલના રિપોર્ટ મુજબ ભારતમાં આ મૅચ કરતાં વધુ માત્ર ક્રિકેટ જ જોવાય છે. સિંધુ અને મારિનની મૅચે કબડ્ડી લીગ-૪ની ફાઇનલ, યુરોપિયન ફુટબૉલ લીગ અને વિમ્બલ્ડનની પુરુષોની ફાઇનલને પણ પાછળ મૂકી દીધી હતી. IPL-9ની ફાઇનલની મૅચ સૌથી આગળ હતી, જેને પ્રતિ મિનિટ ચાર કરોડ ૪૬ લાખ લોકોએ જોઈ હતી.
પહેલવાન સાથે લગ્ન કરશે સાક્ષી
રિયોમાં બ્રૉન્ઝ મેડલ જીતનારી પહેલવાન સાક્ષી મલિકે કહ્યું કે તે આ વર્ષે લગ્ન કરશે. રિયોમાં મેડલ જીતીને સાક્ષી કરોડો દેશવાસીઓની લાડકી બની ગઈ છે. તેણે એક ઇન્ટરવ્યુમાં કહ્યું હતું કે ‘આ વર્ષે હું લગ્ન કરી શકું છું. અત્યારે હું મારા પતિનું નામ જણાવીશ નહીં. તેઓ પણ પહેલવાન જ છે. લગ્ન બાદ પણ હું મારી કરીઅર ચાલુ રાખીશ. મારા પતિ પણ મારાં સપનાંઓને તેમના સપના સમાન જ ગણે છે. મને આશા છે કે લગ્નથી મારી કરીઅર પર કોઈ વિપરીત અસર નહીં થાય.’
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.